Narkootikumidevastane võitlus

Narkootikumidevastane võitlus (ka narkovastane sõda) on Ameerika Ühendriikide föderaalvalitsuse üleilmne uimastitevastane sõjaline kampaania. Selle põhieesmärgiks on vähendada illegaalset narkokaubitsemist Ameerika Ühendriikides.Cockburn and St. Clair, 1998: Chapter 14 Selle raames on rakendatud poliitikaid, et vähendada ÜRO konventsioonidega keelatud psühhotroopsete ainete tootmist, käitlemist ja tarbimist.

Termin "narkootikumidevastane võitlus" (inglise keeles war on drugs) jõudis massidesse pärast Ameerika Ühendriikide presidendi Richard Nixoni pressikonverentsi 1971. aasta 17. juunil, kus ta kuulutas narkootikumide tarvitamise "rahvavaenlaseks number üks". Varem samal päeval esines Nixon Kongressi ees ettekandega narkootikumide kuritarvitamise ennetusest ja kontrollist.

Nixonile järgnenud valitsused ja Kongressi koosseisud on tema poliitikaga üldiselt kas jätkanud või seda laiendanud, rõhuasetus on olnud pigem karistamisel ja keelustamisel, mitte ennetamisel ja ravil. Kanep kujutab endast erijuhtu: see sattus föderaalsete piirangute alla 1930. aastatel ja alates 1970. aastatest on seda liigitatud suure kuritarvitamispotentsiaaliga ja meditsiinilise väärtuseta ainena, millel on sama keelustamise tase kui heroiinil. Sama on mitmed uuringud alates 1930. aastatest on soovitanud seda liigitust leevenada. Alates 1990. aastatest on kanep legaliseeritud kas meditsiiniliseks või meelelahutuslikuks kasutamiseks suuremas osas osariikidest.

Aastal 2011 andis Uimastipoliitika Ülemaailme Komisjon (GCDP) uimastitevastasele võitlusele hävitava hinnangu ning teatas, et see on läbi kukkunud ja toonud inimestele ja kogukondadele üle maailma kaasa laastavaid tagajärgi. Aastal 2023 teatas ÜRO Inimõiguste Ülemvoliniku Amet, et aastakümneid punitiivset uimastipoliitikat ei ole ära hoidnud uimastite aina suuremat levikut. Samal aastal oli Ameerika Ühendriikide föderaalvalitsuse uimastitevastase sõja eelarve 39 miljardit $ ning kokku oli riik alates 1971. aastast uimastitevastasele võitlusele kulutanud ligi 1 triljoni $.

Aastal 2025 teatas president Donald Trump operatsiooni Southern Spear ja mereväe Kariibi merre paigutamise valguses, et Ameerika Ühendriigid on "õigusvastaste kombatantidega mitterahvusvahelises relvakonfliktis". Kuna sellega tekkis oht, et narkovastane sõda jõuab uude faasi, kus Ameerika Ühendriikide sõjavägi osaleb otseselt, toodi võrdlusi terrorismivastase sõjaga.

Vaata ka
 Law Enforcement Action Partnership
 Mehhiko narkosõda
 Colombia konflikt
 Peruu sisekonflikt
 Ecuadori julgeolekukriis
 Filipiinide narkosõda
 Ohvrita süütegu
 Narkoterrorism
 CIA narkokaubanduse süüdistused

Viited

Kategooria:Sõjad
Kategooria:Ameerika Ühendriikide ajalugu